open-index/open-wikipedia-markdown huggingface dataset:
Enriqueta González Rubín

**Enriqueta González Rubín** (Santianes del Agua, Ribeseya, 17 de abril de 1832  — L'Infiestu, Piloña, 9 de nobembre de 1877) fui ua scritora i jornalista sturiana. Fui ua de las purmeiras mulhieres a amanhar la narratiba an lhéngua sturiana. An 2009, la XXX Sumana de las Letras Sturianas fui dedicada a eilha.

## Biografie
Colaborou cun artigos, poemas i narraçones an publicaçones cumo *[[El Faro Asturiano]]*. Nun treminado momiento de l sou oufício, tornou-se ua pessona curricada, mas la sue fama fui afetada pulas sues anquietaçones políticas i sociales, percipalmente pulas sues cundiçones cumo mulhier, pula sue anducaçon i pul sou papel na sociadade.

Publicou dous remanses an sturiano, un ne l *El Faro Asturiano* an 1864, i l outro, *Viaxe del Tíu Pacho el Sordu a Uviedo*, fui salido an 1875.

Zde 2003, l Percipado de las Stúrias rializa l Prémio Enriqueta González Rubín de Jornalismo.

## Biblografie
*
Rui Pereira

**Rui Carlos Pereira** GCIH • ComL (Dues Eigreijas, 24 de márcio de 1956) ye un jurista i político pertués.

## Biografie
Licenciado an dreito i miestre an ciéncias jurídicas, fui assistente de la Faculdade de Dreito de la Ounibersidade de Lisboua antre 1981 i 1997, adonde cunduziu las deceplinas de dreito penal i dreito porcessual penal. Fui nembro de l Cunseilho Pedagógico i partecipou ne l Cunseilho de Redaçon de la *Revista da Faculdade de Direito da Universidade de Lisboa* (*Rebista de la Faculdade de Dreito de la Ounibersidade de Lisboua*).

Fui aprobado na Órdene de ls Abogados Pertueses an 1983, eisercendo la abocacie anté 1990. Tamien dregiu l Departamiento de Contencioso de l Sindicato de ls Porsores de la Grande Lisboua, antre 1988 i 1990. Antre 1990 i 1994 fui assessor de l Gabinete de ls Juízes de l Tribunal Custitucional. Antre 1997 i 2000 fui diretor giral de l Serbício de Anformaçones de Sigurança.

Partecipou zde 1995 an reformas legislativas que ambolbírun, subretodo, l código penal, código de porcesso penal i l código de la strada, assumindo la cordenaçon de la Ounidade de Misson pa la reforma penal, antre 2005 i 2007.

Anté a la sue puosse cumo juiç cunselheiro de l Tribunal Custitucional an 2007, ansinou cumo porsor cumbidado, nas Faculdades de Dreito de la Ounibersidade Nuoba de Lisboua i de la Ounibersidade Lusíada, bien cumo ne l Anstituto Superior de Ciéncias Policiales i Sigurança Anterna. 

Secretairo de Stado de la Admenistraçon Anterna de l XIV Gobierno Custitucional, l segundo de António Guterres, fui nembro de l Cunseilho Superior de l Menistério Público, eilegido pula Assemblé de la República antre 2003 i 2007. Ne l redadeiro desses anhos (i de la puosse cumo juiç de l Custitucional), la salida de António Costa pa la Cámara Munecipal de Lisboua fui motibo de la sue eileiçon cumo menistro de la Admenistraçon Anterna de l XVII Gobierno Custitucional, acuntinando cula mesma pasta ne l XVIII Gobierno, dambos xefiados por José Sócrates.

Antre las restantes funçones que zampenhou, antegrou la direçon de la Sociadade Pertuesa de Filosofie, antre 1992 i 1994, i persidiu al Ousserbatório de Sigurança, Creminalidade Ourganizada i Terrorismo, ne l período de 2003 i 2007 i na atualidade. Neste spácio persidiu al Cunseilho de Redaçon de la rebista *Segurança e Defesa* (*Sigurança i Çfénsia*), antre 2006 i 2007, i colabora na *Revista Portuguesa de Ciência Criminal* (*Rebista Pertuesa de Ciéncia Creminal*). 

Nembro de la maçonarie, ye miestre de l Grande Ouriente Lusitano, fui nembro de la Respeitable Loija *Convergência*, i ye miestre benerable passado de la Respeitable Loija *Nunes de Almeida*.

### Cundecoraçones
An 30 de janeiro de 2006 fui feito quemendador de la Orde de la Lhibardade.

An 12 de febreiro de 2016 fui hounrado cula Gran Cruç de la Orde de l Anfante D. Anrique.
Ricardo Ribas

**Ricardo Domingos Pires Ribas** (Malhadas, 8 de outubre de 1977) ye un atleta oulímpico pertués de meio fondo i fondo. Partecipou ne ls Jogos Oulímpicos de Berano de 2016 ne l Riu de Janeiro.
Çubiaco

L ***Çubiaco*** ye un jornal publicado an lhéngua mirandesa pula Cámara Munecipal de Miranda de l Douro. L sou salimiento ampeçou an 21 de febreiro de 2014, ne l mesmo die que quememora l Die Anternacional de la Lhéngua Mai pula Ourganizaçon de las Naciones Ounidas pa la Eiducaçon, la Ciéncia i la Cultura.

## Lhigaçones sternas
*Sítio oufecial
Mirandesa

La raça **mirandesa** ye ua raça de ganado de buis, cun ouriges na region de Miranda de l Douro, an Pertual.
O Mirandês

***O Mirandês: Órgão dos Interesses Locais*** (ne l pertués bielho: *O mirandez: Orgão dos Interesses Locaes*, an mirandés: *L Mirandés: Uorgano de ls Antresses Lhocales*/*Locales*) fui un jornal publicado an lhéngua pertuesa por António Maria Feio Pimentel an Miranda de l Douro. L sou salimiento ampeçou an 1894 i treminou an 1897. Tamien fúrun salidos testos an mirandés ne l jornal.
Riu Frezno

L **riu Fresno** ó **Freixo** (an pertués: *rio Fresno*) ye un riu de Pertual, afluente de l riu Douro pula marge dreita. Nace a oeste de Anfainç i la sue cunfluéncia ne l riu Douro fai-se a sul de Miranda de l Douro, pa l lhado de la barraige de Miranda.
Grupo Desportivo Mirandês

L **Grupo Desportivo Mirandês** ye ua eiquipa de bola de Miranda de l Douro, fundada an 1 de janeiro de 1968. L sou campo de treino ye l *Estádio Municipal de Santa Luzia*. 

Benciu la cumpetiçon de la Associaçon de Bola de Bergança an 1986-87, 1997-98 i 1999-2000, la taça an 2006-07 i 2009-10, i la cumpetiçon de ninos an 2009-2010. An 2015, la eiquipa jubenil benciu la Taça Çtrital de Ninos.

## Lhigaçones sternas
*Facebook
*Grupo Desportivo Mirandês ne l Zerozero
Grupo Desportivo de Sendim

L **Grupo Desportivo de Sendim** ye ua eiquipa de bola de Sendin, fundada an setembre de 1977 por José Luís Almendra. L sou campo de treino ye l Campo Valentim Guerra.

Benciu la cumpetiçon de la Associaçon de Bola de Bergança an 1980-81, i la taça an 1994-95 i 2015-16.

## Lhigaçones sternas
*Facebook
*Grupo Desportivo de Sendim ne l Zerozero
Staçon de Camboios de Sendin

La **Staçon de Camboios de Sendin** () fui ua staçon de carril de la Lhinha de l Sabor, que serbie la aldé de Sendin, ne l çtrito de Bergáncia, an Pertual.

## Stória
Na runion de l Cunseilho de Menistros de 10 de janeiro de 1934, fui ratificada la nota de l cuntrato pa la ampreitada númaro 3 de la Lhinha de l Sabor, que anqueixaba la custruçon de l troço antre Ruolos i Dues Eigreijas - Miranda. Antre las obras ancluídas, tenie la criaçon de la Staçon de Sendin, zde lhougo cun quemunicaçones talfónicas i ua strada de antrada.

Este serbício quedaba ne l troço antre Mogadouro i Dues Eigreijas - Miranda, que fui abierto pa sploraçon an 22 de maio de 1938.

La Lhinha de l Sabor fui cerrada an 1 de agosto de 1988.
Paraige de Fuonte de Aldé

L **Apeadeiro de Fuonte de Aldé** (), coincido oureginalmente cumo **Paraige de Fuonte de Aldé** (*Paragem de Fonte de Aldeia*), fui ua staçon de carril de la Lhinha de l Sabor, que serbie l sítio de Fuonte de Aldé, ne l cunceilho de Miranda de l Douro, an Pertual.

## Stória
L troço antre Mogadouro i Dues Eigreijas - Miranda fui einougurado an 22 de maio de 1938.

Un decumiento de l Menistério de las Obras Públicas i Quemunicaçones, publicado ne l *Diairo de l Gobierno* númaro 258, II Série, de 4 de nobembre de 1937, aprobou o porjeto pa la paraige de Fuonte de Aldé, antre ls perfiles 353 i 358 de l lanço antre Ruolos i Dues Eigreijas - Miranda, i l respetibo ourçamiento, ne l balor de 15.746$00.

La Lhinha de l Sabor fui cerrada ne l die 1 de agosto de 1988.
Staçon de Camboios de Dues Eigreijas - Miranda

La **Staçon de Camboios de Dues Eigreijas - Miranda** () fui ua staçon de carril de la Lhinha de l Sabor, que serbie l cunceilho de Miranda de l Douro, ne l çtrito de Bergáncia, an Pertual.

## Stória

La staçon quedaba a cerca de 10 quilómetros de la aldé de Miranda de l Douro. L eidefício fui custruído ne l stilo tradicional pertués.

An 1899, la comisson técnica que fui ancargada de studar l plano de las lhinhas cumplementares al norte de l Mundego i aperponer ua lhinha de strada ancha zde l Pocinho anté Miranda de l Douro, que serbisse las minas de fierro de Reboredo i las cantadas de mármole i alhabastro de Santo Adrian an Bumioso, seguindo adepuis anté a la raia pa ua lhigaçon a seguir por Çamora i Valladolid. Esta lhinha fui ua de las spuostas ne l anquérito admenistratibo que se seguiu, pa la admiraçon de l público subre ls porjetos de camboios de ls Planos de las Redes Cumplementares al Norte de l Mundego e Sul de l Teijo.

Esta lhinha fui classeficada parcialmente an bia métrica pul plano de camboios, decretado an 15 de febreiro de 1900, i la sue custruçon fui aprobada an 1905.

Na reunion de l Cunseilho de Menistros de 10 de janeiro de 1934, fui aprobada la nota de l cuntrato pa la ampreitada númaro 3 de la Lhinha de l Sabor, que correspunde al troço de Ruolos i Dues Eigreijas, debendo esta staçon quedar zde lhougo cun strada pa altemobles i lhigaçon telfónica.

L troço antre Mogadouro i Dues Eigreijas - Miranda fui abierto pa sploraçon an 22 de maio de 1938, pula Cumpanhie Nacional de Caminos de Fierro. Pa la cerimónia, fui ourganizado un camboio special.

Ua nota publicada ne l *Diairo de l Gobierno* númaro 159, 2.ª Série, de 12 de júlio de 1938 outorizou zarredar la puosse dun terreno, pa la criaçon dun camino a la staçon de Dues Eigreijas.

Ne l Plano Giral de la Rede de Camboios, publicado pul decreto n.º 18:190, de 28 de márcio de 1930, retomou la antençon de acuntinar la Lhinha de l Sabor acolhá de Dues Eigreijas anté a Bimioso, pa serbir las cantadas; eisistien dues stradas pa este porjeto, um pul Bal de San Pedro de la Silba, i outro passando junto a Miranda de l Douro, Malhadas i Caçareilhos. 

La Lhinha de l Sabor fui cerrada an 1 de agosto de 1988.
Burro de Miranda

L **burro de Miranda** ó **burro mirandés** () ye ua subspece asinina caratelística de la region de Tierra de Miranda, Pertual.
Washington (zambiguaçon)

**Washington** puode tener bários seneficados:

## Stória
* George Washington — Purmeiro persidente ls Stados Ounidos
* Washington Luís —  Persidente l Brasil

## Geografie
### Stados Ounidos de la América
* Washington - Stado de ls Stados Ounidos.;
* Washingto, D.C. - la capital Çtrito de Colúmbia, Stados Ounidos;
Abc francés

L **Alfabeto francés** ye baseado ne l alfabeto lhatino, outelizando 26 lhetras para screbir la lhéngua francesa.

## Nomes de las lhetras

:

### La nuoba soletraçon
Ne l sistema de la "nuoba soletraçon" (*la noubelle épellation*), las cunsuantes serien lhidas cumo se segue: *be, ke, de, fe, gue, hei, je, ke, le, me, ne, pe, ke, re, se, te, be, we, kse, ze*. Ambora possua ua base mais fonética que l sistema tradecional, esse sistema nunca tubo aceitaçon.

## Lhigaduras tipográficas
Lhigaduras tipográficas speciales eisisten para alguas palabras:
* Œ (œeil, fœtus, sœur...)
* Æ (eit cætera, tænia, s æquo...)

## Ouserbaçones
* 'W' i 'K' son raramente ousadas sceto an ampréstimos ó palabras regionales, l ditongo 'ó' ye ousado para repersentar l sonido de /w/ i l 'Q' ten uso mais frequente que ne l anglés.
* Las bogales son La, I, I, L, U, a las bezes l Y;
* Las semibogales son l Y, raramente l W (sceto regionalmente, cumo por eisemplo ne l francés falado na Bélgica);
* Ls diacríticos son: l aciento agudo ( ´ ), l aciento grabe ( ` ), l aciento circunflexo ( ˆ ),  l trema ( ¨ ), i la cedilha ( ¸ ). Las únicas cumbinaçones possibles son: a la á ç ye è é ë î ï ó û ù u ÿ. Ls diacríticos nun eisercen qualquiera anfluéncia na orde alfabética.
* L til ( ˜ ), ousado solo subre l m, ye ocasionalmente ousado ne l'alfabeto francés an palabras cun ourige na lhéngua castelhana, que téngan sido ancorporadas al uso lhenguístico quotidiano, tales cumo El Niñl, etc. Cumo ls demales diacríticos, l til tamien nun eiserce qualquiera ampato na orde de l alfabeto francés.
* Ls diacríticos son frequentemente omitidos nas lhetras maiúsculas, percipalmente por rezones técnicas i por l senso quemun acraditar que nun séian necessairos. Antretanto, la *Academie Francesa* i l sou eiquibalente an Quebec, uorgones respunsables pul lhéngua, rejeitan essa prática i cunfirman que "an francés, sceto para acrónimos mas nun para abrebiaturas (p.s. CEE, ALENA, mas Ye.-U.).

## Beija tamien
*Alfabeto lhatino
*Lhéngua francesa
Abc eitaliano

L **alfabeto eitaliano** ye ua bariante de l alfabeto lhatino pa la grafie de la lhéngua eitaliana, sendo que l'alfabeto eitaliano atual cuntén 21 lhetras:

## Pronúncia

### Ancuontro cunsunantales i repersentaçones fonéticas
Prado Gaton

**Prado Gaton** () ye ua aldé de la fraguesie de Palaçuolo, an Miranda de l Douro, Pertual.

An 1 de júnio de 1510, l rei D. Manuol I de Pertual dou foral pa Prado Gaton an Lisboua. Anté 1757, era ua fraguesie i tenie 61 habitantes, i l sou ourago era Santa Sabel. 

Ls sous patrimonhos son la Capielha de Santo Cristo, Eigreija Matriç, Casa Senhorial, prieça i façada, casas típicas, las rues de Camino de Sendin i Santo Cristo, chafariç i las bicas de la Eigreija, Praça, Camino de Sendin, Camino de la Fuonte i de l Santo Cristo.
Berron

Ls **berrones** son státuas proto-stóricas de piedra, sculpidas an pleno relebo cun figuras zoomórficas. L tema que estas sculturas aperséntan ye siempre de animales terrestres, cumo cochinos amansiados, cochinos brabos, toros, beches, perros i tamien ursos, an tamanho natural. L material an que son sculpidas ye an giral de cantarie, ambora tamien se puossa ancuntrar státuas sculpidas an outros materiales cumo mármole i talco. Stima-se que na época an que estas státuas fúrun sculpidas fui antre l mei de l seclo IV a.C. i l seclo I a.C.. De las cerca de 400 sculturas coincidas, las figuras mais frequentes son las de cochinos machos. La palabra *berron* () fui anspirada ne l termo outelizado pa nomear ls cochinos nó castrados.

Las dimensones de ls berrones púoden tener más de dous metros, ne l antanto eisísten bários outros que chégan a tener solo 30 centímetros. La zona de la cultura de ls berrones ye ne l nordeste de Pertual, percipalmente la porbíncia de Trás ls Montes i Alto Douro i Beira Anterior i bai anté Spanha nas porbíncias de Cáceres, Çamora, Ávila i Salamanca.

La cultura de ls berrones an Pertual stá associada als castros stramuntanos, adonde fui feito un grande númaro de achados, a la tribo de ls draganos, un pobo pré-céltico que bibie nesta region, i a la tribo de ls betones.

Acradita-se que las státuas de ls berrones éran outelizadas pa fines de carátele relegioso. Las sculturas reperséntan animales sagrados, ó miesmo debindades portetoras de l ganado, a quien se serbie l culto; un outro possible uso serie l de menumiento funerairo, cumo se liba a crer pulas anscriçones que algues destas sculturas amóstran. Tenemos cumo tal la traduçon que fui feita de la anscriçon, an lhéngua eibérica, de l berron de Las Cojotas que suporta esta teorie: "*Dius Cochino baliente portetor de la bila de Adorja*".
Xilofone

**Xilofone** (de l griego ξύλον — xylon, "madeira" + φωνή —phonē, "sonido, boç", algo cumo "sonido de la madeira") ye l nome genérico para bários strumientos musicales, mais percisamente idiofones percutidos, que cunsisten an bárias lháminas de madeira çpostas cromaticamente. Antre ls strumientos que se puoden cunsidrar cumo xilofones tenemos l xilofone (propiamente dezido), la marimba, l *[[balafon]]*, etc.

L Xilofone propiamente dezido ye un strumiento musical defenido cumo de percusson, d'altura defenida ó de sonido detreminado.

Apareciu nas orquestras ne l seclo XIX. L xilofone inda nun ye un strumiento mui ousado

Cumpone-se dua sequéncia ourdenada de placas de madeira, çpostas de maneira análoga a las botones dun pianho. Desta maneira, las placas de madeira de sonido mais grabe stan a la squierda de l'eisecutante i, an direçon a la dreita, las notas ban tornando-se agudas. 

Hai ua sequéncia de placas an purmeiro praino qu'eiquibalen a las botones brancas de l pianho (notas naturales) i, an segundo praino un pouco mais eilebadas, las placas de madeira qu'eiquibalen a las botones pretas de l pianho (notas acidentadas).

Sob cada placa de madeira, hai un tubo de ressonáncia, giralmente an alumínio, que dá cuorpo al sonido.

Las placas de madeiras son cunfecionadas cun to l smero possible, criteriosamente secas i afinadas cun percison. Tradecionalmente, la madeira scolhida ye l jacarandá (rosewod) mas ne l Brasil ten habido buns resultados cun ipé.

L xilofone apoia-se subre un suporte ó mesa cun rodízios. Percuten-se las placas de madeira usando baquetas, cun cabeças, que puoden ser de madeira dura, de borraixa ó outro material sintético, cunforme l timbre que se querga.

Semelhante al xilofone, la marimba, ten mais botones de madeira mais anchas, nua ária mais grabe.

Precursor de l xilofone, ye l *[[balafon]]*, ouriginairo de África. La defrença esta ne l reduzido númaro de botones i na soluçon de cabaças pa ls ressonadores. Esto eisige un formato curbo i amarraçones an couro i cuordas. Alguns musiqueiros de Jazz ténen demunstrado antresse por este strumiento musical africano, tenendo sido antroduzido an sous trabalhos banguardistas. Atualmente l grupo de rock mais famoso qu'outeliza l xilofone ye l Radiohead, persente an cançones clássicas de ls álbuns Ok Cumputer i In Rainbows.
Takekazu Asaka

**Takekazu Asaka**, nacido an Tóquio an 1952, ye un lenguista i porsor japonés de Filologie Románica de la Ounibersidade de Tsudajuku, Tóquio. Traduziu pa l japonés obras d'outores galegos cumo Rosalía de Castro, Ramón Cabanillas i Uxío Noboneyra, i eilaborou la purmeira gramática galega para japoneses. Define-se la si mesmo cumo "ambaixador de la cultura galega ne l Japon".

Tamien ye la respunsable por ourganizar an Tóquio, i noutras cidades, ciclos de música i poesie galegas para celebrar l Die de las Letras Galegas. Zde júnio de 2017, ye l'académico correspondente de la Rial Academie Galega an reconhecimiento de l sou trabalho.

## Carreira
Cunheciu la Galízia pula purmeira beç an 1989 para participar an XIX Cungresso Anternacional de Filologie i Lenguística Románica, i zde que conheciu la léngua i la cultura galegas cumbertiu-se ne l sou grande defensor. Ye porsor de gramática spanhola an Tóquio i dá cursos de léngua i cultura galegas. An 2002, traduziu pa l japonés Cantares gallegos, publicado por DTP Publishing. An 2014, traduziu pa l japonés Cuntos de a mie tierra, cun prólogo de María de l Carmo Rius Panisse i un CD cula leitura de l testo, eiditado por DTP Publishing.

Asaka zambolbiu la 'Nuoba de l Galego gramática' que fornece ua rebison de la 'Gramatica de l Galego moderna', un trabalho publicado pul mesmo outor an 1993. Por outro lado, traduziu ls poemas 'Ls Eidos' de Uxío Noboneyra. Takekazu Asaka stá "fuortemente ligado" a la Galiza a la mais de 30 anhos i fui nomeado correspondente académico i ambaixador de la léngua galega ne l Japon.

Neste sentido, l poeta Claudio Rodrígueç Fer sublinhou que "l trabalho feito por 'Take' ye eissencial nun solo pa la subrebibéncia de l galego, mas pa la subrebibéncia de la dibersidade houmana."

## Obra
* Gramática de l *[[Léngua galega|galego]]* moderno (belingue japonés-galego). (1993) Tóquio: Daigakusyorin. (195 páiginas; ISBN 4-475-01807-2)
* *Guia de cumbersaçon an galego* (1994)
* *Bocabulário básico de la léngua galega.* (1996) Tóquio: Daigakusyorin.  (Las purmeiras 122 páiginas son un índice galego-castelhano-japonés. Depuis de la páigina 158 prossegue culas eiquibaléncias castelhano-galego i até l final de l libro culas japonés-galego. Na apersentaçon afirma cunter 2600 eiquibaléncias)
* *[[Cantares gallegos]]* (traduzido para japonés an 2002). DTP Publishing.
* *Cantata la Ramón Cabanillas* (2013)
* *Cuntos de a mie tierra* (traduzido para japonés an 2014)
* *Xograr Martín Codax* (2015)
* *Nuoba gramática de l galego* (2017)
* *Ls Ámbitos* (eidiçon belingue galego-japonés an 2017)
Aquis Originis

***Aquis Originis*** era ua de las onze *mansio* culas que cuntaba la Bia Nuoba, que era l camino que quemunicaba Bracara Augusta cun Asturica Augusta ne ls tiempos de l Ampério Romano, i que cruzaba an diagonal la atual porbíncia de Ourense. Las *mansio* éran houspedaries admenistradas pul stado pa l çcanso de ls biandantes que ampregában las calçadas romanas. La *mansio* quedaba na parróquia de Río Caldo, ne l cunceilho de Lobios, andrento de l Parque Natural de la Baixa Limia-Sierra de l Xurés.

Eijiste çcutimiento subre la situaçon de la *mansio*. Anque Antonio Rodríguez Colmenero eidentefique la *mansio* culs restros dua bila que queda nua beira de l riu Caldo, l arqueólogo Manuel Justo Rodríguez, que scabou l spácio de la *villa* romana, dantende que la Bia Nuoba nó corrie pulhi, mas si uns metros más arriba na borda de l monte.

## Biblografie
*
Panteon de Galhegos Eilustres

L **Panteon de Galegos Eilustres** ancontra-se na eigreija de l cumbento de San Demingos de Bonabal, an Santiago de Cumpostela. To l'eigreija ye un panteon, inda que sob eilha seia ousada la Capielha de la Bejitaçon (ó de San Demingos an Suriano) i la Capielha de l Santo Cristo. Nel repousan ls restos de galegos eilustres cumo la poeta Rosalía de Castro, l político regionalista Alfredo Brañlas, l scultor Francisco Asorey, l poeta Ramón Cabanillas, l geógrafo Demingo Fontán i l'artista i político nacionalista Alfonso Daniel Rodrígueç Castielho.
Rombo

**Lhosango** ó **rombo** (◊) ye un quadrilátero eiquilátero, ó seia, ye un polígono formado por quatro lhados d'eigual cumprimiento. Un lhosango ye tamien un paralelogramo. Alguns outores eisigen inda que nanhun de ls ángulos de l quadrilátero seia reto para qu'el seia cunsidrado un lhosango.

To lhosango ye un paralelogramo, i un lhosango cun ángulos retos ye un quadrado.

Ua superfice cujos lhemites son un lhosango, ó semelhantes a un lhosango, zeigna-se por *superfice rómbica*.

An Angenharie i an Física, la zeignaçon "rombo" ye mais quemun.
Fuonte de ls Cabalhos

La **Fuonte de las Pratarías**, más coincida cumo **Fuonte de ls Cabalhos**, i tamien **Fuonte de ls Quatro Cabalhos** ó **Fuonte de ls Hipocampos** (an galhego: *Fonte das Pratarías*, *Fonte dos Cabalos*, *Fonte dos Catro Cabalos* i *Fonte dos Hipocampos*) ye ua fuonte menumental de stilo barroco compostelano, i obra de J. Pernas de l anho de 1825, que queda ne l centro de la praça de las Pratarías, na cidade bielha de Santiago de Compostela, na Galízia.

Ye formada por quatro cabalhos que bótan auga pula boca, porriba de ls quales se oupi un pedestal cula Arca Marmórica, i cua figura femenina cul braço alçado mantenendo la streilha de Compostela. L sou segneficado ten amostrado defrentes anterpretaçones al lhargo de ls anhos, mas finta-se que se trata dua repersentaçon de la cidade de Compostela.
Cabra galhega

La **cabra galhega** (an galhego: *cabra galega*) ye ua raça de cabras de ourige galhega. Ne l anho de 2012, l númaro total de eisemplares era de 622 (514 fembras i 108 machos) çtribuídos an 64 sploraçones de criadores. Son animales muito aquestumados al meio ambiente, i de acuordo cula *Investigación en Sanidade Animal de Galicia* (Invesaga) aperséntan mais rejistença a las maleitas que las outras raças de cabras, cumo tal la *fasciola hepatica*.
Santuairo de Santo Andrés de Teixido

L **Santuairo de Santo Andrés de Teixido** (an galhego: *Santuario de Santo André de Teixido*) ye ua capielha que queda na parróquia de Teixido, a leste de l cunceilho de Cedeira. Ye un lhugar de pelegrinaçon mui coincido, i de acuordo cul dito popular "bai de muorto quien nó fui de bibo". La remarie percipal acuntece an 8 de setembre, die de la Birge de ls Milagros, anque al lhargo de l anho se celébran outras menos cuncorridas, cumo la de l 30 de nobembre, die de Santo Andrés, mais litúrgica. Cargado de fuorte balor antropológico, de l punto de bista artístico, l más notable ye l retábulo barroco.

Acha-se que la pelegrinaçon a este lhugar ben yá zde la Eidade de l Fierro, mas l purmeiro registro ye de l anho de 1391. Tamien fui scrita pul cura Martín Sarmiento ne l sou lhibro *Viaje a Galicia (1754-1755)*, que bejitou eilha. Al lhargo de todos estes seclos bárias tradiçones fúrun fraugadas al redror deste culto, i yá fórman parte de la sue lhienda.
Narf

**Francisco Xavier Pérez Vázquez** (Silleda, 24 de abril de 1968 — Santiago de Compostela, 15 de nobembre de 2016), mais coincido cumo **Narf**, i tamien cumo **Fran Pérez**, fui un cantador i cumpositor galhego recoincido pula fuorte personalidade i oureginalidade de la sue obra, que percurou acrecentar a las struturas de l rock çtintas anfluenças de sonidos. Fui cumpositor de bandas de sonidos pa triato i outros spetáclos, cumbinando este calantriç cul de ator an çfrentes funçones de triato. Quelaborou cun muitos outros artistas i libou la sue cançon al redror de l mundo, amostrando l sou cumpremisso cula cultura galhega, i sentindo eigualmente ua perfunda atraçon pula cançon africana.

Tamien fui nembro de la banda Os Quinindiolas, de Nicho Varullo, de la cumpanhie de triato Chévere i de Psicofónica de Conxo.
Dhogs

***Dhogs*** ye un filme andependiente galego en léngua galhega dirigido pul meirense Andrés Boteira que fui streado ne l'anho de 2017. Trata-se de l purmeiro filme de l diretor, i ye protagonizado por Carlos Blanco Bila, Antonio Durán "Morris", Miguel de Lira, Melania Cruç, Ibán Marcos i María Cuostas. Streou ne l Festibal Anternacional de Cine Andependiente de Buenos Aires (BAFICI) an 19 d'abril de 2017, cumpetindo drento de la seçon de Banguarda i Género deste eibento. Trata-se de l purmeiro filme rodado an galhego streado ne l Festibal de Cinema de Sitges, an 9 d'outubre de 2017. Na Galízia, la streia se passou ne l Festibal de Cine Anternacional de Ourense an 21 d'outubre de 2017.

## Porduçon
L filme cuntou cun financiamiento de la Agéncia Galega de las Andústrias Culturales i de la Deputaçon de Lugo, mas tamien cunseguiu parte de l'ourçamiento de l filme a partir de la plataforma Berkami, cun mais de 400 cuntribuintes. Fui filmado an bárias localidades de la Galiza, cumo Bibeiro, Las Puontes, Oleiros i La Coruñla, assi cumo ne l Zerto de Tabernas, an Almería.

## Prémios i andicaçones
Ls Prémios Mestre Mateo de 2017 andicórun Dhogs la dezessete prémios an quinze catadories, de las quales ganhou treze:
Parador de Santo Estevo

L ***Parador de Santo Estevo*** ye un parador admenistrado pula rede de l stado de Paradores, que acupa un bielho mosteiro beneditino an Nogueira de Ramuín, Ourense, na Ribeira Sacra.

L Mosteiro de Santo Stebo de Ribas de Sil, de trés claustros, ye junto culs de Celanova i Oseira, un de ls más amportantes de Ourense i anté de la Galízia.

Eideficado nua tierra de armitanos, la Ribeira Sacra, la sue ourige remonta al seclo VI i stá relacionado cun Martino de Dume, l "Apóstelo de ls suebos".

Fui çclarado Menumiento Stórico Artístico Nacional an 1923.
Liga Galega de Fútbol Gaélico

La ***Liga Galega de Fútbol Gaélico*** ye ua cumpetiçon de bola gaélica ourganizada pula *Asociación Galega de Fútbol Gaélico*, i ten cumo oujetibo ourganizar l futebol gaélico na Galízia. Fui criada an 2012.

## Stória
Na purmeira eidiçon partecipórun cinco eiquipas na catadorie masculina i trés na femenina. Na segunda eidiçon partecipórun uito eiquipas na catadorie masculina i siete na femenina. Na terceira eidiçon partecipórun onze eiquipas na catadorie masculina, debedidas na purmeira i segunda debisones, i uito eiquipas na catadorie femenina. Na quarta eidiçon partecipórun treze eiquipas na catadorie masculina, debedidas na purmeira i segunda debisones, i nuobe eiquipas na catadorie femenina. Na quinta eidiçon partecipórun treze eiquipas na catadorie masculina, debedidas na purmeira i segunda debisones, i nuobe eiquipas na catadorie femenina, demudando nesta redadeira l Mecas FG pul Bráithreachas. La quinta edición fui ourganizada pula *Federación Galega de Fútbol* que an júnio de 2017 assinou un acuordo pa acrecentar a *Asociación Galega de Fútbol Gaélico* i l futebol gaélico como specialidade çportiba.

## Tamporadas

### Homes
;Purmeira debison

;Segunda debison

### Mulhieres

## Lhigaçones sternas
*Sítio de la ''Asociación Galega de Fútbol Gaélico'' (an galhego)
*Páigina de la ''Liga Galega de Fútbol Gaélico'' ne l Facebook (an galhego)
Pórtico de l Paraíso

L **Pórtico de l Paraíso** (an galhego: *Pórtico do Paraíso*) de la Catedral de Ourense ye l cunjunto de sculturas que dai antrada, pula portada percipal al templo. Fui custruído na purmeira metade de l seclo XIII, ne ls tiempos de l bispo Lourenzo de Ourense (1218-1248), que fui quien rematou las obras de la catedral, i an qualquiera momiento apuis de 1230. Çtaca-se la policromia que cunserba, de l seclo XVIII, i que fui restourada an 2013, anque la portada traseira percisa de quelor.

Çcoince-se quien fui l outor ó outores de l pórtico. Ángel del Castillo atrebui el a un miestre chamado de *Juan Evangelista*: 
«*Açpuis de la façada percipal... eijiste l chamado Pórtico de l Paraíso, de percípios de l seclo XIII, sendo obra, parece, de l miestre *Juan Evangelista*, (de acuordo cula anscriçon de certa figura dun anjo, ancuntrado hai uns anhos)*.»

Na rialidade, esta anscriçon, "*Juan Evangelista fecit*", figura nun anjo de trumpeta hoije cunserbado ne l museu de la catedral i que nada ten que ber cul pórtico, tal cumo acradítan ls specialistas cumo Serafín Moralejo, Ramón Yzquierdo Perrín, Xosé Carlos Valle Pérez i Eduardo Carrero Santamaría, pul que yá naide apoia esta atrebuiçon.

Conde Cid eimagina la partecipaçon de dous grupos de scultores ne l porcesso de custruçon de l tímpano. De forma fundamental, ua purmeira oufecina, anté 1230, que serie quien ampeçarie las obras i sculpiu la parte anferior (bases, quelunas i ls porfetas i apóstelos); i ua segunda oufecina zde 1230, repunsable pula parte de ls arcos. Andrento desta purmeira oufecina çtínguen-se quatro manos defrentes, a julgar pul trabalho de las pieças de ls bestidos i la sensaçon de mobimiento que se cunsegue: un scultor de ls porfetas Oseias i Malaquias i ls trés apóstelos çcoincidos; outro scultor serie l outor de las státuas de Eizequiel, Habacuque, Jonas i Eizaías, i talbeç, de ls apóstelos Juan i Andrés; un terceiro scultor de ls porfetas Daniel i Jeremias i ls apóstelos Santiago i Mateus; i un redadeiro scultor serie l repunsable pulas figuras de l porfeta çcoincido i de ls apóstelos Pedro i Poulo.

Ls specialistas cuncórdan que é muito capaç que estes scultores pertencírun a la oufecina de l Miestre Mateus, ó pul menos, stában anfluenciados por el, puis reporduzírun la çposiçon de apóstelos i porfetas que este çpuso an Compostela i la técnica outelizada nas státuas-queluna i l arco menor anramado ye tamien eigual, mas inda assi i alhá de l feito de que l pórtico de Ourense seja apuis al de Santiago, la rialidade ye que l stilo de l Pórtico de l Paraíso ye más románico que l de la Glória.

Outros outores béien tamien, la anfluença de las oufecinas Amiens i Paris, que chegórun anté eiqui atrabeç de la Catedral de Burgos.
Eduardo Rodríguez-Losada Rebellón

**Eduardo Rodríguez-Losada Rebellón** (Coruña, 2 de márcio de 1886 — Coruña, 2 de nobembre de 1973) fui un arquiteto i cumpositor galhego. Losada custitui l causo de l cumpositor antusiasta, cuja relaçon cula cançon ye de bocaçon, yá que l sou oufício fui a de arquiteto.
As cruces de pedra na Galiza

***As cruces de pedra na Galiza*** ye l títalo dun detalhado studo publicado por Castelao ne l qual se çcrebe la stória, segneficado i tipologie de ls cruzeiros galhegos, assi cumo de outras cruzes de piedra.

L lhibro fui publicado postumamente, pula Editorial Nós, na Imprenta López, de Buonos Aires, an janeiro de 1950. La eiditora de Madrid, Akal, publicou ua eidiçon *fac-símile* an 1975, i açpuis la Editorial Galaxia publicou outra an 1984.

L Museu de Pontevedra ourganizou ne l anho de 2000 ua sposiçon comemoratiba de *As cruces de pedra na Galiza*, na qual apersentaba ls manuscritos, chenos de las correçones que l outor fui acrecentando al lhargo de ls anhos, i las eilustraçones oureginales. Carlos Valle, l diretor de l museu, splicou anque alguas de las teses de Castelao subre la ourige i l oumento de ls cruzeiros puodan ser çcutidos, culs coincimientos atuales, el i este lhibro cunseguírun que anteletuales, homes de la cultura etc., *"pensássen nestas obras cumo menumientos, quando antes solo stában dignificadas"*.
Ũ

**Ũ** (an letra pequeinha: **ũ**) ye un grafema outelizado na scrita de l mirandés, aparaí, bariba, guarani, umbundo, quicuio, biatnamita, i zarma.
Laisrén mac Nad Froích

San **Laisrén mac Nad Froích** (falecido an 564), ó **Laisrén de Debenish** i **Lasserian**, tamien coincido por **Mo Laisse**, fui l santo patrono de l'ilha Debenish an Lough Erne, acerca de Enniskillen, Cundado de Fermanagh, Irlanda de l Norte, na atual diocese de Clogher. Laisrén ye un de ls duoze Apóstolos de la Irlanda.
Mobhí Clárainech

**Mobhí Clárainech** (tamien **Berchan**; morriu an 544) fui un de ls purmeiros santos de la Irlanda, cunsidrado cumo un de ls duoze Apóstolos de la Irlanda. El fui l'abade dun mosteiro an Glasnebin, adonde fui porsor de Columba, Canice, Comgall, i Ciarán.

## Beneraçon
Mobhí fui reconhecido cumo santo por sous própios alunos lougo passado la sue muorte. L Martirológio de Donegal de l seclo XVII relata la stória de que quando Columba se preparaba para tomar posse de la cidade de Doire de Aedh, filho de Ainmire, el einicialmente se recusou la fazé-lo porque nun tenie la permisson de Mobhí. Fui solamente quando dous de ls seguidores de Mobhí l'ancontrórun, carregando l cinto de l santo, i anformórun la Columba que Mobhí staba muorto, qu'el aceitou. Columba anton comentou: "Buono era l'home que tenie esse cinto, pus nunca fui abierto por glutonarie, nin cerrado an falsidade".
Doze Apóstelos de la Eirlanda

Ls **Doze Apóstelos de la Eirlanda** (an anglés: *Twelve Apostles of Ireland*, an eirlandés: *Dhá Aspal Déag na hÉireann*) fúrun doze moinges eirlandeses de l seclo VI que studórun cun San Finnian de Clonard na sue Abadie de Clonard. Ye dezido que cerca de trés mil personas studórun cun Finnian, mas solo ls doze más çtacados son coincidos por apóstelos.

## Santos
* San Brendan de Birr
* San Brendan de Clonfert
* San Cainnech de Aghaboe
* San Ciarán de Saigir (nalgues tradiçones, ye trocado pul própio San Finnian de Clonard)
* San Ciarán de Clonmacnoise
* San Columba de Terryglass
* San Columba de Iona
* San Laisrén mac Nad Froích
* San Mobhí Clárainech
* San Ninnidh
* San Ruadhán de Lorrha
* San Senán mac Geirrcinn
Windsurf

L ***windsurf*** ó **prancha a la bela** ye ua modalidade oulímpica de bela. Ne l mundo, l Habaí, Ilhas Canárias i las praias de l Caribe son cunsidrados ótimos lhugares pa la prática de l *windsurf*. Ye praticado cun ua prancha semelhante a la prancha de surfe i cun ua bela antre 2 i 5 metros d'altura. Este sporte cunsiste an planar subre l'auga outelizando la fuorça de l bento.
Associaçon de la Lhéngua i Cultura Mirandesa

La **Associaçon de la Lhéngua i Cultura Mirandesa** ó an sendinés: **Associaçon de la Léngua i Cultura Mirandesa**, ye un centro de decumentaçon repunsable pul stúdio, ambestigaçon, ourganizaçon i dibulgaçon de la lhéngua mirandesa, an Pertual. Fui fundado an 2001 an Lisboua, i queda na Casa de la Lhéngua, an Miranda de l Douro.

## Ber tamien
*Anstituto de la Lhéngua Mirandesa
*Lhéngua mirandesa
*Sendinés
*Die de la Lhéngua Mirandesa
*Miranda de l Douro
*Tierra de Miranda

## Lhigaçones sternas
*Facebook oufecial
Brendan de Birr

**Brendan de Birr** (morriu c. 572), fui un de ls purmeiros santos monásticos eirlandeses. El fui un monge i, mais tarde, un abade, ne l seclo VI. El ye coincido cumo "San Brendan l Bielho" pa l çtinguir de l sou cuntemporáneo i amigo San Brendan l Nabegador. El fui un de ls duoze Apóstolos de la Eirlanda, i un amigo i çcípulo de San Columba.

## Cuntesto
Ne l'ampeço de l'era crestiana na Eirlanda la tradiçon druida colapsou cula desseminaçon dua nuoba fé, la fé crestiana. L studo de l latin i de la teologie crestiana an mosteiros creciu por to l território. Brendan tornou-se un aluno na scuola monástica de la Abadie de Clonard. Durante l seclo VI, alguns de ls nomes mais seneficatibos de la stória crestiana eirlandesa studórun neste mosteiro. Diç-se que l númaro de studiosos an anstruçon an Clonard rondaba ls 3000. Destes, duoze alunos que studórun sob l'anstruçon de Finnian de Clonard tornórun-se coincidos cumo ls duoze Apóstolos de la Eirlanda; Brandon de Birr era un desses duoze apóstolos.
Brendan de Clonfert

**Brendan l Nabegador, Brendan de Clonfert**ó **Brendan de Ardfert i Clonfert** (c. 484 - c. 577), tamien scrito **Barandon** ó **Borondon**, fui un monge eirlandés.****

Nacido an Ciarraighe Luachra, próssimo de l'atual cidade de Trale, cundado de Kerry, Eirlanda (la data de 486 tamien ye apuntada), fui batizado an Tubrid (Ardferd) i eiducado pul célebre bispo Erc de Kerry i por Santa Ita (la Brígida de Munster, que l criou durante cinco anhos).

Abraçou la bida monacal i tornou-se abade. Terá sido ourdenado pul bispo Erc, an 512. Passado l'ourdenaçon, ampeçou un percurso que fazerie del un de ls mais coincidos santos de la Orde Eirlandesa. Faleciu ne l'anho de 577 an Annaghdown (anton Eunachdunne), cundado de Galway, Eirlanda, i fui anterrado na abadie de Clonfert, ne l mesmo cundado. La sue celebridade fui tal que dibersos puntos de la cuosta oucidental eirlandesa recebírun chamadeiros an sue honra (Brendan Point, Brendan Bay i Brendan Heiad, antre outros).
Cainnech de Aghaboe

**Cainnech de Aghaboe** (515/16 – 600), tamien coincido cumo **Saint Canice** na Eirlanda, **Saint Kenneth** na Scócia, **Saint Kenny** i an latin **Saint Canicus**, fui un abade eirlandés, fundador dun mosteiro, padre i missionairo durante l período enicial de l'era mediebal. Cainnech fui un de ls duoze Apóstolos de la Eirlanda i pregou l cristandade por to la Eirlanda i als pitos de la Scócia. El screbiu un comentairo subre ls eibangelhos, que durante seclos fui coincido cumo Glas-Choinnigh, Kenneth's Lock ó Chain of Cainnech.

La maior parte de l que stá scrito subre la bida de Cainnech baseia-se na tradiçon, assi i todo el fui cunsidrado un home de birtude, grande eiloquéncia i coincimiento. L die an qu'el ye celebrado ye a 11 de Outubre na Eigreija Católica Romana i na Eigreija Ourtodoxa, d'acuordo culs sous respetibos calendairos (griegoriano i juliano).
Ciarán de Saigir

**Ciarán de Saigir** (seclo V – c. 530), tamien coincido cumo **Ciarán mac Luaigne** ó **Saint Kieran** (an galés: **Cieran**), fui un de ls duoze Apóstelos de la Eirlanda i ye cunsidrado l purmeiro santo nacido na Eirlanda, ambora la lenda de qu'el precediu l San Patrício de la Eirlanda ye questionable. Ciarán fui bispo de Saighir i cuntina a ser l santo patrono de l sucessor, la diocese de Ossory. El ye eidantificado cun Santo Piran que ye benerado na Cornualha, Gales i na Bretanha.

5 de Márcio ye l die ne l qual ye benerado. El ye por bezes tratado cumo **San Ciarán l Bielho**, pa l çtinguir de l'outro San Ciarán de l seclo VI, que fui abade de Clonmacnoise. El partilha l die de la sue beneraçon cula sue mai, la Santa Liadán, i l sou çcípulo i sucessor eipiscopal, San Carthach l Bielho.
Ciarán de Clonmacnoise

**Ciarán de Clonmacnoise** (c. 516 – c. 549),  supostamente nacido cumo **Ciarán mac an tSaeir** fui un de ls duoze Apóstolos de la Eirlanda i l purmeiro abade de Clonmacnoise. El ye por bezes referido cumo **Ciarán l Moço** pa l çtinguir de San Ciarán l Bielho, que fui bispo de Osraige. L sou nome ye porduzido an muitas bariantes defrentes, ancluindo **Ceran**, **Kieran** i **Queran**.
Columba de Terryglass

**Columba de Terryglass** (**Colum**) (falecido a 13 de Dezembre de 552) fui filho de Ninnidh, un çcendente de Crinthainn, Rei de Leinster. Columba fui çcípulo de Finnian de Clonard. Ye tamien un de ls duoze Apóstolos de la Eirlanda.
Columba de Iona

**Columba** (7 de dezembre de 521 — 9 de júnio de 597), tamien coincido cumo **Columba de Iona**, ó, an Gaélico, **Coln Cille** ó **Columcille** ("palomba de la Eigreija"). Fui la grande figura missionária de la Scócia. Monge eirlandés (gaélico), reintroduziu l cristandade antre ls Pictos mediebales. Ye dezido cumo sendo l purmeiro a tener abistado Nessie, l monstro de l lago Ness.

## Bibliografie
* Nigel Tranter, *Columba*, Hodder & Stoughton (1987).
* Adomnan of Iona, *Life of St Columba* (tr. & ed. Richard Sharpe) (Penguin, 1995) ISBN 0-14-044462-9 http://www.ucc.ie/celt/published/T201040/index.html
* Dauvid Broun & Thomas Owen Clancy (eds.) *Spes Scotorum: Hope of Scots. Saint Columba, Iona and Scotland* (T & T Clark, 1999) ISBN 0-567-08682-8
* *Cambridge Biographical Dictionary.* Cambridge, England: Cambridge University Press, 1990.
* *Paths of Exile: Narratives of St. Columba and the Praxis of Iona* by James Lewis (2007) ISBN 978-1-929569-24-3
* *As pessoas mais importantes do mundo que nunca viveram.* de Allan Lazar, Dan Karlan & Jeremy Salter, (2007) ISBN 978-0-06-113221-6
Ninnidh

**Ninnidh** (tamien coincido por **Ninnidh l Pio**, an eirlandés: **Ninnidh leth derc**, que senefica Ninnidh dun uolho) fui un santo crestiano eirlandés de l seclo VI. San Ninnidh ye un de ls duoze Apóstelos de la Eirlanda. El ye associado a la cuosta de Lough Erne i particularmente a la ilha Inishmacsaint i la Knockninny, Cundado de Fermanagh, na Eirlanda de l Norte. 18 de Janeiro ye l die de la sue celebraçon.

Ninnidh de Inicmacsaint ye quemummente cunfundido cul Santo Ninnidh de la Pura Mano, que stubo cun Brígida de la Eirlanda ne l sou leito de muorte.
Ruadhán de Lorrha

**Ruadhán mac Fergusa Birn**, tamien coincido por **Rowan**, **Ruadon**, **Roadan**, **Rodon la Rodan**, fui un abade crestiano eirlandés que fondou l mosteiro de Lorrha (Lothra, Cundado de Tipperary, Eirlanda), acerca de Terryglass. El era coincido pulas sues profecies. Depuis de la sue muorte, el ampeçou a ser benerado cumo un santo i un de ls duoze Apóstelos de la Irlanda. 15 de Abril ye l die an que ye benerado.
Senán mac Geirrcinn

**Senán mac Geircinn** (seclo VI) ye un santo na tradiçon católica eirlandesa. Fui l fundador de Inis Cathaig (Ilha Scattery, Iniscathy) i patrono de Corco Baiscinn i de Uí Fhidgeinte. Ye un de ls duoze Apóstelos de la Irlanda.

## Bibliografie
* Johnston, Elva. "Munster, saints of (act. ''c''.450–''c''.700)." *Oxford Dictionary of National Biography*. Oxford University Press, Sept 2004, online edition May 2008. Accessed: 14 Dec 2008.
*
Finnian de Clonard

**Finnian de Clonard** fui un de ls purmeiros monges eirlandeses, fundador i purmeiro abade de la Abadie de Clonard, possiblemente bispo de la mesma diocese, i mestre de ls duoze Apóstelos de la Eirlanda. Al lado de Santo Anda de Aran, ye cunsidrado un de ls pais de l monasticismo de l Eirlanda.

Finnian naciu nua família nobre de Leinster, sendo batizado por Santo Abon de Magheranoidhe i zde cedo puosto sob la tutoria de San Fortchern, bispo de Trin, que l'anstruiu até ls trinta anhos d'eidade, quando l moço asceta rumou pa la Ouropa cuntinental i anton Gales, adonde fui anstruído por San Dabi de Gales an Llancarfan. Passado este longo período de daprendizado, retornou pa la Irlanda, pregando an Wexford, Wicklow i Kildare, adonde tubo cuntato cun Santa Brígida, antes de finalmente se stablecer an Clonard.

Ampeçou an Clonard ua bida ascética i solitária, até qu'an 520 fondou ouficialmente sue abadie i scuola, atraindo miles de çcípulos de todas las classes i procedéncias, sendo reconhecido por sue rigideç i sous dones pedagógicos. Educou ne l monasticismo i ambiou anquanto missionairos a tierras çtantes dibersos de sous alunos, dentre ls quales ls chamados duoze Apóstelos de la Eirlanda. Faleciu probabelmente an 12 de dezembre de 563, pula peste, i sues relíquias fúrun preserbadas an sue própia abadie, até séren çtruídas ne l seclo IX.

Finnian de Clonard ye cunsidrado santo tanto pula Eigreija Católica quanto pula Eigreija Ourtodoxa, sendo comemorado ne l die 12 de dezembre. Puls fruitos de sous ansinos, ye alcunhado "Mestre de ls Santos de la Eirlanda de Sou Tiempo". Tamien ye chamado an sou oufício litúrgico de "Vispo i Cunfessor", mas la maiorie de las fuontes l lista cumo mero abade i presbítero.
Lhéngua sérbia

La **lhéngua sérbia** (српски језик an cirílico) ye la bariadade padronizada de l serbo-croata ousada percipalmente puls sérbios. Ye la lhéngua oufecial de la Sérbia, de l Kosobo i ua de las trés lhénguas oufeciales de la Bósnia i Heirzegobina. Para alhá desso, ye ua lhéngua minoritária reconhecida an Montenegro, adonde ye falada pula maiorie relatiba de la populaçon, bien cumo na Croácia, República de la Macedónia, Roménia, Hungrie, Slobáquia i República Tcheca. Eilha ye ua lhéngua slaba meridional, falada por cerca de 8,5&nbsp;milhones de pessonas.
## Çtribuiçon geográfica
* Sérbia: 6,540,699 (lhéngua oufecial)
* Bósnia i Heirzegobina: 1,086,027
* Almanha: 568,240
* Áustria: 350,000
* Montenegro: 265,890 (lhéngua minoritária reconhecida)
* Suíça: 186,000
* Stados Ounidos: 172,874
* Suécia: 120,000
* Eitália: 106,498 
* Canadá: 72,690
* Oustrália: 55,114
* Croácia: 52,879 (lhéngua minoritária reconhecida)
* Slobénia: 38,964
* República de la Macedónia: 35,939 (lhéngua minoritária reconhecida)
* Roménia: 22,518 (lhéngua minoritária reconhecida)
Xarope

**Xarope** (de l árabe *sharab*, bubida, poçon) ye ua soluçon que cuntén muito açúcar an sue cumposiçon. Para alhá d'ocasionar biscosidade, este quando an cuncentraçon superior a 85%, funciona cumo cunserbante debido al eifeito osmótico. Ye ua perparaçon aquosa, cun ne l mínimo 45% (p/p) de sacarose ó outro açúcar na sue cumposiçon.  Por mui tiempo fúrun porduzidos xaropes para tosse an que l medicamiento atibo ye la codeína - ua sustáncia straída de l ópio - cumo por eisemplo, l Setux®, Eritós® i Pambenyl®, que nun son mais fabricados i éran ousados cumo drogas recreatibas.
Sesta

**Sesta-feira** ye un die útele cunsidrado l sesto die de la sumana, seguindo la quinta-feira i precedendo l sábado. Ye un die d'ouraçon i çcanso pa l Eislamismo.




Por ourdenaçon de trabalho i lazer i pula normalizaçon ISO, la sesta-feira ye cunsidrada l quinto die de la sumana, sendo assi na maiorie de ls calendairos an to l mundo.




La palabra ye ouriginária de l latin *Sesta Ferie*, que senefica "sesta feira", i de mesma acepçon eisiste an galego (*sesta feira*), pertués (*sexta-feira*) i tétun (*loron-sesta*).

Pobos pagones antigos reberenciában sous diuses dedicando este die  al astro Bénus l qu'ouriginou outras chamaçones, an espanhol diç-se *biernes*, ne l eitaliano *benerdì* i an francés *bendredi*, culs seneficados de "Bénus" i "die de Bénus". An anglés diç-se *Friday*, "die de Frige" i an alman *Freitag*, "die de Freiia".

## Ourige de ls nomes de ls dies de la sumana

Ls nomes de ls dies de la sumana an pertués ténen la sue ourige na liturgie católica. Na maior parte de las outras lénguas ouropeias, la sue ourige son nomes de diuses pagones als quales ls dies éran dedicados.

## Questones relegiosas
L die Sagrado de l Eislamismo ye la Sesta-feira, i nesse die ye oubrigaçon de ls muçulmanos rializáren pul menos l'ouraçon de l meidie an quemunidade.





## Sesta-feira an outros lénguas




## Ber tamien
* Sumana
* Dies de la sumana